ΚΑΝΟΝΙΣΜΟΣ (ΕΚ) αριθ. 1969/95 ΤΗΣ ΕΠΙΤΡΟΠΗΣ της 10ης Αυγούστου 1995 για τροποποίηση του κανονισμού (ΕΚ) αριθ. 1507/95 που αφορά το βόειο κρέας, παρέκκλιση από τον κανονισμό (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και από τον κανονισμό (ΕΟΚ) αριθ. 3719/88 περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών που έχουν συναφθεί στο πλαίσιο των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 424/95 (3), και ιδίως το άρθρο 15,

Εκτιμώντας:

ότι ο κανονισμός (ΕΚ) αριθ. 1507/95 της Επιτροπής (4) προβλέπει παρέκκλιση από το άρθρο 4 και το άρθρο 32 παράγραφος 1 του κανονισμού (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1384/95 (6), και το άρθρο 30 παράγραφος 1 στοιχείο β) σημείο i) του κανονισμού (ΕΟΚ) αριθ. 3719/88 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1199/95 (8), παρατείνοντας την προθεσμία, εντός της οποίας τα προϊόντα πρέπει να εγκαταλείψουν το κοινοτικό τελωνειακό έδαφος, από 60 σε 90 ημέρες για το κρέας χωρίς κόκκαλο που υπάγεται στον κωδικό 0201 30 00 100 της ονοματολογίας των επιστροφών 7 ότι, κατόπιν εξακρίβωσης, διαπιστώθηκε ότι το ίδιο πρόβλημα διάθεσης των προϊόντων παρουσιάζεται και για άλλες μορφές παρουσίασης του βοείου κρέατος με ή χωρίς κόκκαλο 7 ότι πρέπει επομένως να επεκταθεί η εν λόγω παρέκκλιση σε όλα τα βόεια κρέατα, νωπά ή κατεψυγμένα 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΚ) αριθ. 1507/95 αντικαθίσταται από το ακόλουθο κείμενο:

«Άρθρο 1 Κατά παρέκκλιση από το άρθρο 30 παράγραφος 1 στοιχείο β) σημείο i) του κανονισμού (ΕΟΚ) αριθ. 3719/88, το άρθρο 4 και το άρθρο 32 παράγραφος 1 του κανονισμού (ΕΟΚ) αριθ. 3665/87, η προθεσμία των 60 ημερών αυξάνεται σε 90 ημέρες για τα κρέατα των κωδικών 0201 και 0202 της ονοματολογίας των γεωργικών προϊόντων για τις επιστροφές κατά την εξαγωγή και για τα οποία πιστοποιητικό εξαγωγής ή προκαθορισμού το οποίο έχει εκδοθεί πριν από την 1η Μαΐου 1995, έχει υποβληθεί για να υποστηρίξει τη διασάφιση εξαγωγής ή τη διασάφηση πληρωμής που αναφέρεται στο άρθρο 25 παράγραφος 1 του κανονισμού (ΕΟΚ) αριθ. 3665/87.».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Αυγούστου 1995.

Για την Επιτροπή Martin BANGEMANN Μέλος της Επιτροπής